

**50. ročník AMFO 2022 celoštátnej postupovej súťaže a výstavy amatérskej fotografickej tvorby**

**Regionálne kolo postupovej súťaže a výstavy amatérskej fotografickej tvorby:**

Vyhlasovateľ: Národné osvetové centrum

Organizátor: Turčianske kultúrne stredisko v Martine, Divadelná 656/3, 036 01 Martin

**Uzávierka súťaže : 28. 3. 2022**

Vyhlásenie výsledkov a vernisáž výstavy: 13.4. 2022

Národné osvetové centrum v Bratislave vyhlasuje 50. ročník celoštátnej postupovej súťaže amatérskej fotografickej tvorby **AMFO 2022**. Turčianske kultúrne stredisko v Martine pripravuje **regionálne kolo** celoštátnej postupovej **súťaže neprofesionálnej fotografickej tvorby.**

Do súťaže sa môže prihlásiť **každý tvorca fotoamatér,** občan Slovenskej republiky alebo s trvalým pobytom na Slovensku. Do regionálneho kola súťaže sa súťažiaci prihlasujú podľa miesta svojho bydliska alebo pôsobenia (zamestnanie, škola…) vyplnením elektronického formulára na stránke Národného osvetového centra: [http://www.nocka.sk/chcemsaprihlasit.](https://www.nocka.sk/chcemsaprihlasit/prihlasenie)

Termín prihlasovania pre regionálne kolo Martin – okresy Martin a Turčianske Teplice je najneskôr do **28. marca 2022.** Viac informácií o podmienkach súťaže nájdete v propozíciách na [www.nocka.sk](http://www.nocka.sk) v sekcii Súťaže a prehliadky.

**Webinár amatérskych fotografov**

Novou podpornou aktivitou tohtoročného regionálneho kola je konzultačný online webinár cez platformu ZOOM pre amatérskych fotografovpod vedením fotografky a pedagogičky VŠVU **Mgr. art. Lenky Lindák Lukačovičovej, ArtD.**

Všetky vekové kategórie (aj nesúťažiaci), ktorí majú záujem o odborné usmernenie, môžu zaslať svoje **fotografie (max.10 fotografií) vo formáte jpg do piatku 18. februára** na [vytvarnictvo@tks.sk](file:///C%3A%5CUsers%5CAdmin%5CDownloads%5Cvytvarnictvo%40tks.sk).

Termín konania webinára:

**22. februára 2022 (utorok)**

* od 14:00 do 15:00 hod. - konzultácie pre žiakov a študentov
* od 17:00 do 19:00 hod. - ostatní

Lektorka Lenka Lindák Lukačovičová, minuloročná predsedníčka poroty celoštátneho kola, v úvode objasní prihláseným kritériá hodnotenia. Webinár bude zároveň priestorom pre vzájomné odovzdanie si tvorivých i osobných skúseností a pre povzbudenie sa k ďalšej tvorbe. Počet účastníkov na webinári je limitovaný a z časových dôvodov konzultácie budú možné len pre istý počet prihlásených. Viac informácii nájdete [www.tks.sk](http://www.tks.sk), prípadne na tel. čísle 0905 061 821.

Link na prihlásenie:

<https://docs.google.com/forms/d/13NWSo7pseBd4mPlfICMT35bv9z3MNjj_15uWZrCDhEw/>

**Propozície a podmienky súťaže AMFO 2022**

**Podmienky pre súťažiacich:**

Súťažné kategórie:

**I. veková skupina: autori do 15 rokov**

a. kategória: čiernobiela fotografia

b. kategória: farebná fotografia

**II. veková skupina: autori od 15 do 25 rokov**

a. kategória: čiernobiela fotografia

b. kategória: farebná fotografia

**III. veková skupina: autori nad 25 rokov**

a. kategória: čiernobiela fotografia

b. kategória: farebná fotografia

**Samostatné kategórie pre všetky tri vekové skupiny bez rozlíšenia veku**

c. kategória: cykly a seriály

d. kategória: experiment - Experimentom sa rozumie dielo, ktoré hľadá nové prístupy k fotografickému médiu či skúma podstatu fotografie a jej hraníc. (Môže využívať presahy do iných médií, alternatívne fotografické techniky, inštalácie...)

**Prihlasovanie:**

1. Na súťaži sa môže zúčastniť každý tvorca fotoamatér – **súťaž nie je určená profesionálnym fotografom ani absolventom vysokých škôl výtvarného zamerania,** občan Slovenskej republiky alebo s trvalým pobytom na Slovensku.
2. Do súťaže sa **prihlásite** vyplnením elektronického formulára na stránke Národného osvetového centra: <https://www.nocka.sk/chcemsaprihlasit> **Tutoriál k prihlasovaniu** sa nájdete na: <https://www.youtube.com/watch?v=DpZCgtg4aUg> **V prípade, že ste boli účastníkom súťaže už v minulom ročníku 2021, vstupujte už do Vášho, v minulom roku vytvoreného, účtu (profilu) a prihlasujte sa pod Vaším emailom a heslom z minulého ročníka.**

**Súťažné podmienky:**

1. Odporúčaná téma pre 50. ročník je: **PAMÄŤ téma nie je povinná**
2. Súťažiaci sa prihlasuje do vekových skupín **podľa veku**, ktorý dosiahol v roku vzniku fotografie.
3. Podmienkou účasti v súťaži je **predloženie autorskej fotografie alebo experimentálneho** **diela** v digitálnej a tlačenej verzii, zodpovedajúcej základným kritériám súťaže.
4. Do súťaže je možné zaslať len diela, ktoré vznikli v rokoch 2018 – 2022 a zároveň **sa** **nezúčastnili** na žiadnom inom ročníku súťaže AMFO.
5. **Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.
6. Autor prechádza všetkými kolami súťaže **s** **tými istými** fotografickými dielami.
7. Autor nesmie prihlásiť rovnaké fotografie do viacerých kategórií v súťaži. Ide aj o varianty v čiernobielej/farebnej fotografii.
8. Limit pre jednotlivé fotografické diela je **maximálne 3 fotografie** v kategórii čiernobielej fotografie, **3 fotografie** v kategórii farebnej fotografie, **jeden** **súbor** v kategórii cykly a seriály a **jeden** **súbor** v kategórii experiment. Limit pre kategóriu cykly a seriály je minimálne 3 a maximálne 5 fotografií obsahovo i formálne jednotných.
9. V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.
10. **Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.**
11. **Do prihlášky je autor povinný nahrať všetky prihlásené fotografie** vo formáte jpg s 300dpi. **Veľkosť fotografie** **nesmie presiahnuť 10 MB.** **Každá fotografia musí byť pomenovaná v presnom poradí:**

**veková skupina.kategória\_meno\_priezvisko\_názov diela.**

(napr. III. B\_Laura\_Priezvisková\_ohnostroj; D\_Laura\_Priezvisková\_pokus)

1. Pre tlač fotografií je povinný **formát 30 x 40 cm** (aj 30 x 45 cm), **40 x 30 a** **štvorcový formát 30 x 30 cm**.
2. Každý autor je povinný **označiť** svoje súťažné fotografie **na rube** **identifikačným** **štítkom**, ktorý je súčasťou prihlášky.
3. Fotografie **nesmú byť odovzdané adjustované** t.j. nie zarámované, opatrené paspartou a pod. Fotografie je potrebné **podlepiť** fotografie v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.
4. Ocenené a vystavené diela vzhľadom na ich ďalšie prezentovanie si môžu autori vyzdvihnúť u organizátora do konca roku 2023 pokiaľ tak súhlasili počas prihlasovania.

**Kritériá hodnotenia**

1. umelecko-tvorivé výber témy: konvenčnosť alebo objavnosť, tvorivosť, náhodnosť výberu témy alebo dlhodobejšia koncepčná práca,
2. zachytenie správneho okamihu: náhoda alebo príprava na tento moment,
3. pozorovanie,
4. opodstatnenosť výberu formy zobrazenia: čiernobiela fotografia, farebná fotografia, formálne i obsahové odôvodnenie, adekvátnosť a vhodnosť uprednostnenia jednej z foriem,
5. kompozícia obrazu: práca so svetlom, línie, tvary, krivky, objekt v priestore, veľkosť záberu, dôležitosť jednotlivých prvkov pre celkovú atmosféru fotografie,
6. zachovanie predkamerovej skutočnosti alebo jej pretváranie zásahy pred záberom alebo po snímaní v postprodukcii, počítačová manipulácia, úprava, problém verifikácie, zachovanie prirodzeného vzhľadu fotografie, experimentálne techniky, ich odôvodnenie,
7. záznam videného v určitom čase na určitom mieste: záznam, konštatácia, umelecká a estetická hodnota alebo len informatívna funkcia, splnenie zámeru a cieľa autora,
8. adekvátnosť použitia výrazových prostriedkov na zobrazenie myšlienky, významu a posolstva fotografie alebo série fotografií, zrozumiteľnosť pre diváka, invenčnosť, tvorivosť, jedinečnosť záberov,
9. technické (v závislosti od veku autora a žánru hodnoteného diela)
10. technická kvalita záberu (ostrosť, v prípade neostrosti jej význam),
11. technická kvalita tlače (papier, zachovanie farebnosti, správnej tonality),
12. výber formátu, jeho opodstatnenosť pre význam záberu,
13. odborné (pri reportážnej a dokumentárnej fotografii)
14. zverejňovanie pravdivých a overených informácií: zachovanie autenticity, bez zásahu pri spracovaní,
15. odborný, informatívny prínos záberu,
16. zrozumiteľnosť a význam záberu.

**Doplňujúce informácie:**

V aktuálnom ročníku AMFO 2022 bude hodnotenie prebiehať udelením maximálne 30 cien bez poradia a 30 čestných uznaní (maximálne 100 fotografií).

Diela, ktorým porota udelí ocenenia a čestné uznania postupujú do predvýberu celoštátneho kola. Organizátorom Celoštátnej súťaže a výstavy je Turčianske kultúrne stredisko v Martine, hodnotenie prác sa uskutoční 4. – 6. 11. 2022.

Vyhlásenie výsledkov a vernisáž prác regionálneho kola sa uskutoční **13. apríla 2022** v klubovni TKS v Martine.

**Kontakty:**

Metodik pre výtvarníctvo, film a fotografiu:
**Alena Šamová**Turčianske kultúrne stredisko v Martine
mobil: +421 917 494708, +421 905 061 821 • e-mail: vytvarnictvo@tks.sk, amfo@tks.sk